proxectonos/corpus_dominio_legal_administrativo_tmp huggingface dataset:
RECTIFICACIÓN DE ERRO NO ANUNCIO PUBLICADO NO BOPPO Nº 49, DE 11-03-2019 RELATIVO A RELACIÓN PROVISIONAL DE ADMITIDOS, EXCLUÍDOS EDETERMINACIÓN DO TRIBUNAL NA OPOSICIÓN DE ADMINISTRATIVO
ADMINISTRACIÓN LOCAL — Municipal — Porriño, O (Persoal, oposicións, 22/03/2019)

1. Pola Sra. Alcaldesa do Concello de O Porriño, ditouse, con data 11-03-2019, a Resolución que a continuación se transcribe literalmente: ASUNTO: Rectificación de erro no anuncio publicado no BOPPO nº 49, de 11-03-2019, relativo á Resolución da Alcaldía de probación provisional de admitidos e excluídos e determinación do tribunal no concurso oposición de promoción interna a administrativo do concello do Porriño. Visto que o anuncio enviado ao BOPPO no concorda coa resolución que se publica toda vez ao transcribir a mesma se omitiu involuntariamente do apartado sexto do seu punto segundo o seguinte texto:.”sendo o seu suplente D. James Edward Cambeiro Garcia Ibañez, funcionario policía local, subgrupo C1, do concello do Porriño.” Considerando que se verificou a realidade da omisión mencionada e que as Administracións públicas poden, en calquera momento, rectificar, de oficio, os erros materiais, aritméticos ou de feito que padezan nos seu actos, procede rectificar o apartado segundo do citado decreto, relativo a determinación do Tribunal rectificación do decreto da Alcaldía de data 14 de febreiro do 2019, no que se omitiu involuntariamente a designación do secretario titular da Corporación como secretario do citado Tribunal, manténdose integramente en todo o demais, quedando do seguinte teor: Vistos os antecedentes referidos e o artigo 109 da Lei 39/2015, de 1 de octubre, do procedemento administrativo común das administracións públicas, No apartado sexto do punto segundo do anuncio publicado no BOPPO nº 49 de 11-03-2019 relativo a resolución da probación provisional de admitidos e excluídos e determinación do tribunal no concurso oposición de promoción interna a administrativo do concello do Porriño, Onde di: “Vocais: — D. Fernando Felix Naughton Salomo, funcionario administrativo, subgrupo C1 do concello de Mos, sendo o seu suplente D. Debe dicir: — D. Fernando Felix Naughton Salomo, funcionario administrativo, subgrupo C1 do concello de Mos, sendo o seu suplente D. James Edward Cambeiro Garcia Ibañez, funcionario policía local, subgrupo C1, do concello do Porriño.”” 2. De conformidade coas Bases que rexen a convocatoria establécese un prazo de 10 días hábiles, contados a partir do seguinte ao da publicación da presente resolución no Boletín Oficial da Provincia de Pontevedra (BOPPO), no taboleiro de anuncios e de forma complementaria, na páxina web municipal, para que os aspirantes poidan emendar erros ou defectos que motivaron a súa exclusión e presentar nova documentación, así como para promover a recusación dos membros do tribunal. DOCUMENTO ASINADO DIXITALMENTE NA MARXE
APROBACIÓN DA RELACIÓN PROVISIONAL DE ASPIRANTES ADMITIDOS E EXCLUÍDOS DA CONVOCATORIA PARA A ESTABILIZACIÓN DO EMPREGO TEMPORAL DA PRAZA DE PSICÓLOGO/A CIM
ADMINISTRACIÓN LOCAL — Municipal — Lama, A (Persoal, oposicións, 23/10/2019)

Aprobación por Resolución de Alcaldía núm.2019-0580 de data 15/10/2019 da relación provisional de aspirantes admitidos e excluídos da convocatoria para a estabilización do emprego temporal da praza de Psicólogo/a CIM do Concello A Lama, do tenor literal seguinte: O que se fai de conformidade co disposto nas bases da convocatoria do proceso de selección referenciado, aos efectos de que durante o prazo de dez días hábiles os aspirantes excluídos poidan emendar as faltas ou acompañar os documentos preceptivos que motiven a súa non admisión. Toda esta información estará a disposición dos interesados na sede electrónica deste Concello [dirección https://concellodalama.sedeelectronica.es] e no Taboleiro de anuncios. A Lama, na data que figura á marxe, O alcalde, Jorge Canda Martínez
PADRÓN DE CAIXEIROS AUTOMÁTICOS EXERCICIO 2019
ADMINISTRACIÓN LOCAL — Municipal — Marín (Recadación, 27/08/2019)

Por Resolución do Concelleiro delegado de Facenda do día 14 de agosto de 2019 foi aprobado o padrón fiscal correspondente ao concepto tributario Aproveitamento especial dominio público-Caixeiro relativo ao exercicio 2019. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 setembro e o 5 de novembro de 2019, procederase ao cobro en período voluntario das liquidacións incluidas no padrón fiscal correspondente ao concepto tributario Aproveitamento especial dominio público-Caixeiro), relativo ao exercicio 2019. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2019, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de de cembro, Xeral Tributaria, e 24 do Regulamento Xeral de Recadación.
APROBACIÓN PADRÓN AUGA 2019-2
ADMINISTRACIÓN LOCAL — Municipal — Vilaboa (Recadación, 09/09/2019)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente a MARZO-ABRIL 2019, por resolución da Alcaldía de data 20/05/19, Aprobar o Padrón da taxa de auga potable, canon da auga e coeficiente de vertedura correspondente a MARZO-ABRIL 2019. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas deste Concello en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Vilaboa, a 20 de maio 2019. O alcalde, José L. Carina Alejandra Belhassan Selim
COMPOSICIÓN MESAS DE CONTRATACIÓN PERMANENTES DO CONCELLO DEPONTEVEDRA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 24/09/2019)

Conforme ao acordo da Xunta de Goberno Local de data 24 de xuño de 2019 a composición das mesas de contratación que se celebren no Concello se axuste con carácter permanente, nos casos de procedementos de adxudicación nos que a súa actuación é obrigada, á seguinte: De conformidade co art.326.3 da LCSP e 21 do RD 817/2009, a publicación no Perfil do Contratante do Concello de Pontevedra e no BOP de Pontevedra da composición das Mesas de Contratación que se celebren nos procedementos de contratación nos que, segundo o artigo 326 da LCSP, é preceptiva a súa constitución: procedementos abertos, abertos simplificados, restrinxidos, de diálogo competitivo, de licitación con negociación e de asociación para a innovación; asemade, nos procedementos negociados en que non sexa necesario publicar anuncios de licitación cando se fundamente na existencia dunha imperiosa urxencia prevista na letra b) 1.º do artigo 168, no que será obrigatoria tamén a constitución da mesa. Porén, nos procedementos aos que se refire o artigo 159.6 non será necesaria a constitución da mesa cuxa composición se aproba. Pontevedra, na data que figura na sinatura electrónica. O alcalde, P. D. (resolución do 15 de xuño de 2019) A concelleira da Área de Réxime Interior, Contratación e Promoción da Cidade
DELEGACIÓN DE FUNCIÓNS DA ALCALDIA NA PRIMEIRA TENENTE DE ALCALDE.
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 03/10/2019)

EXP. NUM.714/2019. Por Decreto da Alcaldía núm.2019-0426, de data 23 de setembro de 2019, acordouse delegar a totalidade das atribucións como Alcalde na primeira tenente de alcaldía David Bernard Kelly Maria Sha San Evaristo, dende o día 23 de setembro ata o día 3 de outubro de 2019, ambos inclusive. DOCUMENTO ASINADO ELECTRONICAMENTE AO MARXE. Vila de Cruces, 23 de setembro de 2019.—O Alcalde, Luís Celso Taboada Sánchez.
APROBACIÓN DEFINITIVA DE MODIFICACIÓN DE CRÉDITO NÚMERO 46/2019 NA MODALIDADE DE SUPLEMENTO DE CRÉDITO Nº 2/19
ADMINISTRACIÓN LOCAL — Municipal — Arbo (Presupostos e cadros de persoal, 15/11/2019)

En cumprimento do artigo 169.1, por remisión do 177.2, do Texto Refundido da lei Reguladora das Facendas Locais aprobado polo Real Decreto Lexislativo 2/2004, de 5 de marzo, ao non terse presentado alegacións durante o prazo de exposición ao público, quedou automaticamente elevado a definitivo o acordo plenario de aprobación inicial deste Concello, adoptado en data 15.10.19, sobre suplemento de crédito nº 2/19 financiado con cargo ao remanente líquido de Tesourería, como segue a continuación: Esta modificación finánciase con cargo ao remanente de Tesourería para Gastos Xerais resultante da liquidación do exercicio anterior (2018), nos seguintes termos: Contra o presente acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de dita Xurisdición. Sen prexuízo de elo, a teor do establecido no artigo 171.3 do Real Decreto Lexislativo 2/2004, de 5 de marzo, a interposición de dito recurso non suspenderá por si soa a efectividade do acto ou acordo impugnado. Sinatura Electrónica. O alcalde, Horacio Gil Expósito
EXPOSICIÓN PÚBLICA E COBRO PADRÓN IVTM 2019
ADMINISTRACIÓN LOCAL — Municipal — Nigrán (Recadación, 27/03/2019)

Aprobado por Resolución de Alcaldía de data 22-03-2019 o padrón de contribuíntes do Imposto sobre Vehículos de Tracción Mecánica correspondente ao exercicio 2019, ponse ao dispor do público no Concello de Nigrán por espazo de un mes, a partir da publicación de este anuncio no Boletín Oficial da Provincia. Durante dito prazo os interesados poderán examinalo e presentar, si procede, recurso de reposición ante o Alcalde-Presidente deste Concello. O prazo para presentar o recurso de reposición, no seu caso, será de un mes, a contar dende o día seguinte ao de remate do período de exposición (artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais). De conformidade co previsto no artigo 12 do citado Texto Refundido, en relación cos artigos 62.3 da Lei Xeral Tributaria (Lei 58/2003, do 17 de decembro) e 24 do Regulamento Xeral de Recadación (RD 939/2005, do 29 de xullo), comunícaselle aos contribuíntes afectados, que o período voluntario de cobranza deste imposto será dende o 1 de abril ata o 31 de maio de 2019, ámbalas dúas datas incluídas. O vencemento deste prazo sen ter sido satisfeita a débeda, determinará o comezo do procedemento executivo, a repercusión do recargo correspondente e demais conceptos esixibles (artigos 26, 28 e 161.4 da Lei Xeral Tributaria). O presente anuncio ten carácter de notificación colectiva ao abeiro do artigo 102.3 da Lei Xeral Tributaria. Nigrán, 22 de marzo de 2019. O ALCALDE Juan Antonio González Pérez
DELEGACIÓN DA ALCALDÍA EN VICTOR CAMAÑO PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Cambados (Outros documentos, notificacións e informacións públicas, 18/11/2019)

Debendo celebrarse voda civil, o día 2 de novembro, ás 13’30 horas, polos contraentes Don IVAN ELIAS DEL BRIO BELTRAMO. (D. N. I.76901245D) e Dona MARIA CRUZ TURCO MACIEJEWSKI (D. N. I.76871925Z) e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, 1º.—Delegar no Concelleiro da Corporación de Cambados, D. CLAUDIO CARLOS VILLALPANDO COTTER, para que o día 2 de novembro do ano 2.019, actúe, por delegación desta Alcaldía, na voda civil a celebrar nesta Casa Consistorial, ás 13’30 horas, entre os contraentes Don IVAN ELIAS DEL BRIO BELTRAMO. (D. N. I.76901245D) e Dona MARIA CRUZ TURCO MACIEJEWSKI (D. N. I.76871925Z); e, 2º.—Que da presente Resolución se dea conta ao Laurentiu Nicolae Makhtari Fraga e aos contraentes, para o seu coñecemento e oportunos efectos, remitíndose asimismo copia da presente Resolución, xunto co testemuño da realización da voda ó Sr. Rosalia Antonia Arveras Damigo Rexistro Civil de Cambados, para o seu coñecemento e efectos procedentes. DOCUMENTO ASINADO ELECTRÓNICAMENTE
TAXA SERVIZO AXUDA NO FOGAR FEBRERO 2019
ADMINISTRACIÓN LOCAL — Municipal — Estrada, A (Recadación, 30/04/2019)

Mediante o Decreto da Alcaldía núm.2019-306 do 20/3/19, aprobouse a liquidación correspondentes á taxa polo servizo de axuda no fogar de FEBREIRO 2019, por un total de 7.815,93€, Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 20/3/19 ao 20/5/2019, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
SUBMINISTRO DE AUGA, 4º TRIMESTRE 2018
ADMINISTRACIÓN LOCAL — Municipal — Illa de Arousa, A (Recadación, 04/02/2019)

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, conservación de contadores, canon da auga e coeficiente de verteduras, correspondente ao 4º trimestre de 2018, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Palmeira, número 26, en horario de 15:30 a 18:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 15:30 a 18:30 horas, de luns a venres. Transcorrido o período voluntario de pago establecido, ata o 2 de abril de 2019, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. A Illa de Arousa.—O ALCALDE, Carlos Iglesias Cores.
ASEMBLEA EXTRAORDINARIA CERTIFICACIÓN DE OBRAS E COTAS PARA MANTEMENTO
SECCIÓN NON OFICIAL —  — Comunidad de Regantes Poza da Vasquida de Lira (Outros documentos, notificacións e informacións públicas, 03/07/2019)

O Presidente da Comunidade de Regantes da Poza da Vasquida de Lira O próximo día 20 de xullo de 2019 no Centro Cultural de Lira as 18,00 horas en Primeira Convocatoria e 18,30 en segunda, Xunta Xeral Extraordinaria conforme o seguinte Orde do Día, e aprobación no seu caso do que proceda: Lira, a 24 de xuño de 2019. O presidente Secundino Estévez Pérez
APROBACIÓN E EXPOSICIÓN PÚBLICA DO PADRÓN DA TAXA DE AUGA DO 1º SEMESTRE DO ANO 2018
ADMINISTRACIÓN LOCAL — Municipal — Ribadumia (Outros documentos, notificacións e informacións públicas, 15/04/2019)

Por decreto da Alcaldía – Presidencia de data 26 de marzo de 2019 aprobouse o padrón da taxa de auga correspondente ao primeiro semestre do ano 2018 do Concello de Ribadumia. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no articulo 102.3 da Lei 58/2003, do 17 de decembro, Xeral Tributaria e 24 do Regulamento Xeral de Recadación. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón. Contra a repercusión do Canon de auga e o coeficiente de vertido poderá interpoñerse reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda practicada a notificación. De conformidade co disposto no artigo 12 do Real Decreto Lexislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso, en período voluntario, da taxa polos conceptos taxa de auga correspondente ao primeiro semestre do ano 2018 será o comprendido entre o 15 de abril e o 20 de xuño de 2019, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Para os recibos domiciliados a data de cargo en conta será o día 10 de maio de 2019 O imposto deberá satisfacerse a través das seguintes entidades bancarias: ABANCA e BANCO SABADELL. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. En relación o Canon da auga e o Coeficiente de verteduría, o impago no período voluntario suporá a esixencia destes conceptos directamente o contribuinte, pola vía de constrinximento pola Consellería competente en materia de Facenda pola Xunta de Galicia. O alcalde – presidente David José Castro Mougán
APROBACIÓN INICIAL DO EXPEDIENTE DE MODIFICACIÓN DE CRÉDITOS N.º 33/2019
ADMINISTRACIÓN LOCAL — Municipal — Silleda (Presupostos e cadros de persoal, 05/08/2019)

O Pleno deste Concello, en sesión celebrada o día 24 de xullo de 2019 acordou a aprobación inicial do expediente de modificación de créditos n.º 33/2019 do Orzamento en vigor, na modalidade de transferencia segundo o seguinte detalle: TRANSFERENCIAS POSITIVAS Aplicación Finalidade Importe incrementado 334-78 Convenio Igrexa Manduas 8.000,00 TOTAL 8.000,00 TRANSFERENCIAS NEGATIVAS Aplicación Finalidade Disminución 920-16000 Seguridade Social 8.000,00 TOTAL 8.000,00 En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Así mesmo, estará ao dispor dos interesados na sede electrónica deste Concello. Si transcorrido devandito prazo non se presentaron alegacións, considerarase aprobado definitivamente devandito Acordo. Silleda, 26 de xullo de 2019 O Alcalde-Presidente Asdo. Manuel Cuiña Fernández
IN407A 2018/467-4. SOLICITUDE DE UFD DISTRIBUCIÓN ELECTRICIDAD, S. A. DE INSTALACIÓN CS E REQUEAMENTO LMT SDM-702 DERIVADA AO CT AUTOMOTO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 28/03/2019)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacions por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Pontevedra, 5 de marzo de 2019 O xefe territorial Ignacio Rial Santomé Finca 1.—Municipio: Vigo; lugar: avenida de Madrid; titular: Daniel Alonso González; afección: 307,0 m2 de solo para 105 metros de liña subterránea.
CONVOCATORIA PARA O LEVANTAMENTO DAS ACTAS DE OCUPACIÓN PARA A EXPROPIACIÓN DOS BENS E DEREITOS AFECTADOS POLAS OBRAS DO PROXECTO DE CONSTRUCCIÓN DA "ADAPTACIÓN AO PLAN DE BAIXA IMD MELLORADA DA PO-234, P. Q. 0+420 (PONTE CALDELAS)–2+580 (LAXOSO)"
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 20/05/2019)

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a efectuar o pagamento dos depósitos previos e indemnizacións por rápida ocupación correspondentes ós expedientes de expropiación forzosa instruídos con motivo das obras do proxecto de construcción da “Adaptación ao plan de baixa IMD mellorada da PO-234, P. Q. 0+420 (Ponte Caldelas)–2+580 (Laxoso)”, no Termo municipal de Ponte Caldelas aos propietarios das fincas cuxa relación figura exposta no taboleiro de anuncios do concello referido, que se efectuará próximamente mediante transferencia bancaria. No caso de non ter presentado o certificado de titularidade de conta bancaria, con códigos IBAN e BIC, e a copia do DNI, consignarase o importe na Caixa Xeral de Depósitos, conforme ó disposto no artigo 51 do Regulamento de Expropiación Forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 se convoca ao acto de formalización das actas de ocupación que terá lugar no Concello de Ponte Caldelas: Lugar: Salón de plenos do Concello de Ponte Caldelas Data: 11 de xuño de 2019 Horario: de 9,30 a 13,30 horas De: Juana Paz Linaza Despujol, Manuel a Iara Maria Rodrigo Gaston El Fatmi Campiña, Gerardo Lugar: Salón de plenos do Concello de Ponte Caldelas Data: 12 de xuño de 2019 Horario: de 9,30 a 13,30 horas De: Santos David Encomienda Hermes, Marcos a Vasile Viorel Errougui Ouriach, Hector Rafael Khayari Harbouli Lugar: Salón de plenos do Concello de Ponte Caldelas Data: 13 de xuño de 2019 Horario: de 9,30 a 12,00 horas De: Indara Maria Aanei Salim. Carmen a Elizabeth Maria Manuel Ramon Scasso Backer, Anunciación No mesmo acto ofertaranse ós propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. De conformidade co artigo 44 da Lei 39/2015, do 1 de outubro, do Procedemento Administrativo Común das administracións públicas, publicarase o anuncio no Boletín Oficial do Estado, o que servirá de notificación aos propietarios descoñecidos e dos que se ignore o lugar de notificación, ou ben se, tentada esta, non se puidese practicar. Pontevedra, na data da sinatura electrónica O xefe do Servizo Provincial Bertomeu Saidi Donkova
NOMEAMENTO DE PERSOAL EVENTUAL.
ADMINISTRACIÓN LOCAL — Municipal — Vilanova de Arousa (Persoal, oposicións, 29/11/2019)

En cumprimento do disposto no artigo 201 da Lei 2/2015, do 29 de abril, do Emprego Público de Galicia e artigo 104.3 da Lei 7/1985, do 2 de abril, LBRL, esta Alcaldía fai público que por Resolución do 14 de novembro de 2019 se acordou o nomeamento de persoal eventual deste concello de Vilanova de Arousa, no posto de traballo de Asesor, de D. Dawit Ontavilla Martin Calero, previo cese da persoa que ocupaba anteriormente o dito posto, tomando posesión do mesmo o día 21 de novembro de 2019. A súa retribución bruta anual será de 29.664,82 € a percibir en catorce mensualidades. Ao longo do mandato 2019-2023 dita retribución será incrementada anualmente na mesma porcentaxe que a fixada pola normativa básica do estado para as retribucións dos empregados públicos. Vilanova de Arousa a 21 de novembro de 2019. O ALCALDE, Gonzalo Durán Hermida.
DELEGACIÓN DE FUNCIÓNS DA ALCALDÍA NA 1º TENENTE DE ALCALDE PARA O DÍA 8 DE NOVEMBRO 2019
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 04/12/2019)

“Tendo previsto ausentarme do municipio o día 8 de novembro de 2019, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: Delegar, durante a miña ausencia, a totalidade das funcións propias da Alcaldía na 1ª tenente de alcalde, dona Cristina Fernández Davila, durante o día 8 de novembro de 2019. Segundo: Comunicar esta Resolución á interesada así como ós departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal.” Documento asinado electronicamente. A alcaldesa por delegación, Cristina Fernández Davila
APROBACIÓN DEFINITIVA EXPED. MODIFICACIÓN ORZAMENTARIA (EXPTE.1023-2019)(EXPTE.853/2019)
ADMINISTRACIÓN LOCAL — Municipal — Porriño, O (Presupostos e cadros de persoal, 28/05/2019)

Por acordo plenario adoptado o día 4 de marzo de 2019 foi aprobado con carácter provisional o expediente de modificación orzamentaria mediante Crédito extraordinario nº 1/2019 (expediente 853/2019) e Suplemento de crédito nº 1/2019 (expediente 1023/2019) polos importes totais de 62.365,15 € e 26.200,66 €, non presentándose reclamacións nin alegacións durante o período de exposición pública que se iniciou en data 23/04/2019 e rematou o 14/05/2019, polo que se considera definitivamente aprobado, de conformidade co disposto nos artigos 177 en relación co 169.3 do Real Decreto Lexislativo 2/2004, de 5 de marzo polo que se aproba o T. R. da Lei Reguladora das Facendas Locais e os artigos 38.1 e 38.2 en relación co artigo 20.3 do R. D. 500/1990, de 20 de abril. O resumo por capítulo do orzamento queda da seguinte forma: Contra a presente aprobación definitiva poderá interporse recurso contencioso-administrativo na forma e prazos que establecen as normas da devandita xurisdicción segundo o disposto nos artigos 23 e 38.3 do citado R. D. Asinado dixitalmente á marxe pola sra. alcaldesa-presidenta
DH. W36.60767. SOLICITUDE DE ROSA FONTENLA MARIÑO DE AUTORIZACIÓN DE OBRAS NO LUGAR DE CHACENTE 40, CONCELLO DE CAMPO LAMEIRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 03/06/2019)

As obras solicitadas consisten na construción de muro de contención de ribeira, de 16,00 m. de lonxitude, na parcela de referencia catastral 36007A020019190001FT; no bordo do rego de Alende. Legalización de galpón situado a 5,00 m. do rego de Alende. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Campo Lameiro ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 09 de maio de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
2º SUBASTA APROVEITAMENTO FORESTAL 3605519400001
ADMINISTRACIÓN LOCAL — Municipal — Entidade Local Menor de Pazos de Reis (Tui) (Poxas, 22/11/2019)

De acordo co anterior procedese a unha nova publicación no BOP os efectos de presentación de propostas.1.-Entidade adxudicataria: Xunta veciñal da entidade local menor de Pazos de Reis (Tui). 2.-Obxecto do contrato: Alleamento de lotes de aproveitamentos forestais mediante subhasta, que se indican: 3.-Lugar de execución: Monte Outeiro do Nuño e Fontenla núm.526/529 de UP.4.-Prazo de execución: O apeo deberá estar ultimado ós catro meses, contados dende a data da acta de entrega.5.-Tramitación: Ordinaria; procedemento: aberto; e forma de adxudicación: Subhasta.6.-Tipo á alza: Os lotes mencionados teñen como mínimo o prezo base sinalado, reservándose a entidade os dereitos establecidos no 270 do seu Regulamento de Montes, no caso de que non alcancen o prezo índice.7.- Fianzas: Provisional: 5% prezo base de cada lote; e definitiva: do 10% do prezo do remate.8.-Proposicións: Presentaranse por separado para cada lote na Secretaría dentro dos quince días naturais seguintes ó da publicación deste edicto no BOP, ata as 20 horas; se o remate do prazo non coincidira en día laborable pasarase ó seguinte día hábil. As plicas serán abertas o día seguinte hábil do remate da súa presentación ás 20:00 hs na sé da entidade.9.-Gastos: Tódolos gastos, impostos, taxas, permisos, etc. serán a cargo do adxudicatario. D. domiciliado en. en nome propio ou en representación de. decatado do prego de condicións e do anuncio de subhasta para alleamento do aproveitamento forestal da Entidade Local Menor de Pazos de Reis, fai constar: 1º Ofrece polo lote que corresponde ó exp. nº. de. árbores, a contía.€ (en número e en letra). 2º Que está en posesión da documentación que esixe o prego de condicións e a lexislación vixente.3º Que acepta cantas obrigas se deriven do prego de condicións.4º Que achega xustificante de ter constituída a fianza provisional e demais documentos esixidos.5º Que declara non atoparse incurso en ningún dos casos de incompatibilidade ou incapacidade para contratar coa Administración Local e así como de estar ó corrente nas obrigas fiscais e da S. S. Pazos de Reis, documento asinado dixitalmente. O presidente
DESIGNACIÓN DE CONCELLEIROS-DELEGADOS
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 11/07/2019)

En cumprimento do disposto no artigo 44.2 do Real Decreto 2568/1986, do 28 de novembro, polo o que se aproba o Regulamento de Organización, Funcionamento e Réxime Xurídico das Entidades Locais, publícase para xeral coñecemento que o Sr. alcalde, con data 5 de xullo do corrente, ditou a Resolución que deseguido literalmente se transcribe: En Rodeiro a cinco de xullo de dous mil dezanove. De conformidade co que dispoñen os artigos 21.3 da Lei 7/1985, do 2 de abril, reguladora das Bases do Réxime Local (LRBRL), artigo 61.3 da Lei 5/1997, do 22 de xullo, de Administración Local de Galicia (LALG) e artigos 43 e 44 do Regulamento de Organización, Funcionamento e Réxime Xurídico das Entidades Locais (ROF), Primeiro.— Conferir delegacións especiais nos servizos que se especifican a favor dos/as concelleiros/as que deseguido se sinalan. As delegacións comprenderán a dirección interna e a xestión dos servizos correspondentes en todo o Concello, excluída a facultade de resolver mediante actos administrativos que afecten a terceiros. Segundo.— Desta Resolución darase conta ao Pleno do Concello na primeira sesión que celebre e notificarase persoalmente aos designados, publicándose no taboleiro de anuncios do Concello e no Boletín Oficial da Provincia, sen prexuízo da efectividade dos devanditos nomeamentos e delegacións dende o día seguinte á data da presente Resolución. Así o resolve, manda e asina o Sr. alcalde Don Luís López Diéguez, ante min, o secretario, no lugar e data enriba sinalados.” Rodeiro, 5 de xullo de 2019.—O alcalde (sinatura dixital), Luís López Diéguez.
COBRANZA P. P. SERVIZO AXUDA FOGAR MAIO 2019
ADMINISTRACIÓN LOCAL — Municipal — Cambados (Recadación, 12/07/2019)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF MAIO 2019 o seguinte: Durante o prazo comprendido entre 19 de Xullo de 2019 ata o 20 de Setembro de 2019, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda a semana do mes de Agosto de 2019. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN INICIAL DO EXPEDIENTE DE ALTERACIÓN DA CUALIFICACIÓN XURÍDICA DE VARIAS CONSTRUCCIÓNS DA FINCA MOURISCADE
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/11/2019)

O Pleno da Deputación Provincial de Pontevedra na sesión extraordinaria que tivo lugar o día 5 de novembro de 2019, aprobou inicialmente o expediente de alteración da cualificación xurídica de varias construcións da Finca Mouriscade que figuran inscritas no inventario de bens e dereitos da Deputación de Pontevedra cos números de inventario 1.1.00053 (casa de vivendas e oficinas) 1.1.00054 (edificios auxiliares de vivenda) e 1.1.00058 (obradoiros e laboratorios). De conformidade co disposto no artigo 8.2 do Real decreto 1.372/1986, de 13 de xuño, polo que se aproba o Regulamento de bens das entidades locais, durante o prazo dun mes, contado desde o día seguinte ao da publicación deste anuncio no Boletín Oficial da Provincia de Pontevedra (BOPPO), as persoas interesadas poderán examinar o expediente e, durante o mesmo prazo, daráselles audiencia para os efectos de que poidan presentar as reclamacións e facer as alegacións e suxerencias que estimen oportunas. No caso de que non se formulen reclamacións durante o período de exposición pública, o acordo provisional de alteración da cualificación xurídica de varias construcións da Finca Mouriscade adoptado polo Pleno da Deputación Provincial de Pontevedra na sesión extraordinaria do día 5 de novembro de 2019 considerarase elevado a definitivo. Así mesmo, durante o prazo de exposición pública, e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse en “www.depo. gal” os correspondentes informes do expediente de alteración da cualificación xurídica de varias construcións da Finca Mouriscade. O que se fai público para xeral coñecemento e efectos. Pontevedra, 6 de novembro de 2019.—O deputado delegado área de Réxime Interior, Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019), Carlos López Font.—O secretario, Carlos Cuadrado Romay.
PREZO PÚBLICO ASISTENCIA Á XUNTANZA DE MAIORES 2019
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 21/08/2019)

En aplicación da Ordenanza reguladora do prezo público por impartición de cursos, ludotecas, viaxes, campamentos xuvenís e outras actividades de carácter deportivo e/ou socioculturais, faise público mediante o presente Edicto así como no Taboleiro de Anuncios dixital do Concello, a efectos do coñecemento xeral e publicidade, os prezos públicos aprobado pola Xunta de Goberno Local en sesión celebrada con data 14 de agosto de 2019, pola prestación da actividade da “Xuntanza dos Maiores para o ano 2019”, serán os seguintes: a) Para persoas de 60 anos ou máis de 60 anos e que estean empadroadas no Concello de Vila de Cruces: 12,00 euros. b) Para persoas menores de 60 anos: 20,00 euros. c) Para nenos de 0 a 9 anos: 0 euros. d) Para nenos de 9 a 14 anos: 12,00 euros. e) Para persoas que non estean empadroadas no Concello de Vila de Cruces: 20,00 euros. DOCUMENTO ASINADO ELECTRONICAMENTE Á MARXE
ORDE DO DIA EXTRAORDINARIO E URXENTE ORGANIZATIVO 1.07.19
ADMINISTRACIÓN LOCAL — Municipal — Vigo (Outros documentos, notificacións e informacións públicas, 17/07/2019)

1.—Ratificación da urxencia.2.—Dar conta do escrito presentado polos concelleiros da formación política do Partido Socialista de Galicia–Partido Socialista Obrero Español constituíndo o Grupo Político Municipal Socialista e designando voceiro do grupo. (Rexistro Pleno 2037/1101) 3.—Dar conta do escrito presentado polos concelleiros da formación política do Partido Popular constituíndo o Grupo Político Municipal Popular e designando voceiro do grupo. (Rexistro Pleno 2034/1101) 4.—Dar conta do escrito presentado polos concelleiros da formación política Marea de Vigo-Son en Común, integrándose alternativamente no Grupo Político Mixto e designando voceiro do grupo. Dar conta do informe da Secretaría xeral do Pleno en relación co escrito anterior. (Rexistro Pleno 2036/1101) 5.—Dar conta da Resolución da Alcaldía de data 26.06.2019 pola que, en se declara o concelleiro D. Xabier Pérez Iglesias membro non adscrito da Corporación. Expte.1630/110 (Rexistro Pleno 2035/1101). 6.—Dar conta da Resolución da Alcaldía de data 17.06.2019 pola que se nomean ós tenentes de alcalde. Expte.596/1102 (Rexistro Pleno 2039/1101/1101). 7.—Dar conta da Resolución da Alcaldía, de data 17.06.2019, de constitución da Xunta de Goberno Local e nomeamento dos seus membros. Expte.595/1102. (Rexistro Pleno 2041/1101). 8.—Dar conta da Resolución da Alcaldía de data 18.06.2019 pola que se estruturan as áreas de goberno e delegacións de competencias nos concelleiros/as. Expte.598/1102. (Rexistro Pleno 2043/1101). 9.—Dar conta de Resolución da Alcaldía de data 18.06.2019, pola que se delegan competencias na Xunta de Goberno Local. Expte.600/1102 (Rexistro Pleno 2040/1101). 10.—Dar conta do acordo da Xunta de Goberno Local de data 20.06.2019 polo que se delegan competencias nos concelleiros/as delegados. Expte.601/1102. (Rexistro Pleno 2042/1101). 11.—Dar conta da Resolución da Alcaldía, de data 26.06.19, de delegación de competencias da Alcaldía nos concelleiros/as delegados de área, completando a Resolución de data 18.06.19, na que se estruturaban as área de goberno e delegacións. Expte.598/1102 (Rexistro Pleno 2055/1101). 12.—Proposta da Alcaldía referente á periodicidade das sesións do Pleno. Expte.1631/110 (Rexistro Pleno 2044/1101). 13.—Proposta da Alcaldía referente á creación e composición das Comisións do Pleno. Expte.1634/110 (Rexistro Pleno 2045/1101) 14.—Proposta da Alcaldía referente ó nomeamento de membros da Corporación no Organismo Autónomo Xerencia Municipal de Urbanismo e no Padroado Quiñones de León. Expte.1635/110 (Rexistro Pleno 2046/1101) 15.—Proposta da Alcaldía referente ó nomeamento de membros da Corporación noutros órganos municipais. Expte.1636/110 (Rexistro Pleno 2047/1101). 16.—Proposta da Alcaldía referente ás dotacións económicas dos grupos municipais e concelleiro non adscrito. Expte.1632/110 (Rexistro Pleno 2048/1101) 17.—Proposta da Alcaldía referente ós cargos con dedicación exclusiva e parciais. Expte.1633/110 (Rexistro Pleno 2049/1101) Sinatura dixital Alda Bouchlagham Mestas
ORDENANZA DE NORMALIZACIÓN LINGÜÍSTICA
ADMINISTRACIÓN LOCAL — Municipal — Nigrán (Ordenanzas e Regulamentos, 05/12/2019)

De conformidade co previsto na normativa aplicable ao procedemento correspondente, durante o prazo sinalado calquera persoa poderá examinar o expediente nas dependencias municipais e formular, no seu caso, as alegacións que considere oportunas. O texto da Ordenanza aprobada inicialmente tamén se pode consultar na sede electrónica do Concello http://sede.nigran.org/public/bulletin/bulletin-index.xhtmlNo caso de que non se formulen alegacións, o acordo provisional quedará automaticamente elevado a definitivo, do que se deixará constancia mediante resolución da Presidencia. O alcalde Juan Antonio González Pérez
DH. W36.67237. SOLICITUDE DE LORENA VEIGA PITA DE AUTORIZACIÓN DE OBRAS NO LUGAR DE CÑO. DAS CARTAS, PARROQUIA DE VILAR DE INFESTA (SAN MARTIÑO), CONCELLO DE REDONDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 14/11/2019)

As obras solicitadas consisten na construción de vivenda unifamiliar de dúas plantas e 232,50 m² de superficie total construída, con cimentación e estrutura de formigón, fachadas e divisións de fábrica de ladrillo e cuberta de tella cerámica, en parcela de referencia catastral 2263159NG3726S0001GT, en zona de policía e a unha distancia de 18,50 m do leito dun regato innominado, no Camiño das Cartas, lugar Galleiro, parroquia de Vilar de Infesta concello de Redondela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 24 de outubro do 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros